


CONTRACT DE FURNIZARE

Nr. _______ din ___________

Preambul

Având ca temei legal:

Legea nr. 98/2016 privind achiziţiile publice cu modificările şi completările ulterioare, HG nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, cu modificările şi completările ulterioares-a încheiat prezentul contract, între:
1. PĂRŢILE 
SC VANELLI SRL, adresa: Jud. Iaşi, sat Leţcani, com Letcani, str. Henri Coanda, nr. 28, telefon/fax 0232253442/ 0232253456, numar de inmatriculare J1993001282223, cod fiscal 4104675, reprezentata prin Onceriu Constantin, functia Director General, in calitate de achizitor, pe de o parte 
şi
S.C. ___________________S.R.L. cu sediul social în ______, str.____________ nr.___, tel/fax _________________,funcţia de administrator,  în calitate de  CONTRACTANT, pe de altă parte, înregistrată la Registrul Comerţului cu numărul J________, cod fiscal RO_______, cont bancar _____________ deschis la ______________, reprezentată prin administrator______________________,  având 
2. DEFINIŢII
2.1 - În prezentul contract următorii termeni vor fi interpretaţi astfel:

a. autoritate contractantă  şi contractant  - părţile contractante, aşa cum sunt acestea numite în prezentul contract;

b. contract– reprezintă prezentul contract  şi toate Anexele sale. 

c. destinaţie finală- locul unde contactantul are obligaţia de a furniza produsele;

d. forţa majoră-  un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

e. origine-locul unde produsele au fost realizate, fabricate. Produsele sunt fabricate atunci când prin procesul de fabricare, prelucrare sau asamblare majoră şi esenţială a componentelor rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. Originea produselor si serviciilor poate fi distinctă de naţionalitatea contractantului.

f. preţul contractului- preţul plătibil contractantului de către autoritatea contractantă, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

g. produse - echipamentele, maşinile, utilajele, orice alte bunuri, cuprinse în anexa/anexele la prezentul contract, pe care contractantul se obligă, prin contract, să le furnizeze autorității contractante;

h.  Service - ansamblu de servicii ulterioare vânzării unui produs, oferite de producător cumpărătorului pentru a asigura funcționarea produsului respectiv; 

i. servicii - servicii aferente livrării produselor, respectiv activităţi legate de furnizarea produselor, cum ar fi transportul, asigurarea, instalarea, punerea în funcţiune, asistenţa tehnică în perioada de garanţie, şi orice alte asemenea obligaţii care revin contractantului prin contract;

j. subcontractant-orice operator economic care nu este parte a unui contract de achiziție publică și care execută și/sau furnizează anumite părți ori elemente ale lucrărilor sau ale construcției ori îndeplinesc activități care fac parte din obiectul contractului de achiziție publică, răspunzând în fața contractantului de organizarea și derularea tuturor etapelor necesare în acest scop.

k. termene limita- perioade din contract care vor începe să curgă din ziua următoare emiterii actului sau producerii evenimentului care reprezintă momentul de început al perioadelor respective. În cazul în care ultima zi a termenului se împlinește într-o zi nelucrătoare, termenul va expira la sfârșitul următoarei zile lucrătoare.

l. termenii comerciali- de livrare vor fi interpretaţi conform  INCOTERMS 2000 – DDP

m.  zi- zi calendaristică; an - 365 de zile.

3. INTERPRETARE

3.1 În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2 Termenul “zi”sau “zile” sau orice referire la zile reprezintă zile calendaristice daca nu se specifică în mod diferit.

4. OBIECTUL PRINCIPAL AL CONTRACTULUI  
4.1. FURNIZARE ECHIPAMENTE DE PRODUCTIE LOTURI EXPERIMENTALE LA SC VANELLI SRL, ÎN CADRUL PROIECTULUI „PIOChitIns – Procedeu inovativ de obținere de chitosan și subproduse din insecte”, Cod SMIS: 333058, cu respectarea CONDIŢIILOR de ambalare, de transport, de calitate, garanţie, livrare, instalare și  instruire stabilite prin prezentul contract şi de legislaţia civilă şi comercială română.
4.2 - Autoritatea contractantă se obligă să achiziţioneze, respectiv să cumpere produsele şi să plătească preţurile convenite în prezentul contract. 

5. PREŢUL CONTRACTULUI

5.1 - Preţul contractului, respectiv pretul produselor ce vor fi livrate şi a serviciilor accesorii prestate este de ………. Lei fără TVA, la care se adaugă ………  lei, reprezentând TVA, prețul final inclusiv TVA fiind de _______________ lei. Plata taxei pe valoare adăugată se efectuează în cuantumul prevăzut de legislația in vigoare la momentul emiterii facturii, suma menționata la alin. 5.1. ca reprezentând TVA putând astfel să suporte modificări.

5.2. Achizitorul va efectua plata către furnizor în termen de 30 zile de la acceptarea facturii de către aceasta pe baza proceselor verbale de receptie, predare-primire, punere in functiune întocmite de furnizor, verificate și acceptate de achizitor.Se acceptă la plata facturi de avans, cu conditia ca acestea sa fie insotite de instrumente de garantare.
6. DURATA CONTRACTULUI

6.1 – Durata prezentului contract este până la data îndeplinirii de către ambele părți a obligațiilor contractuale, dar nu mai târziu de 6 luni de la data semnării contractului.

6.2. – Termenul de livrare (punere in functiune, instruire a personalului utilizator privind modul de utilizare)a produselor ce fac obiectul acestui contract este de: _____________________ zile de la data emiterii ordinului de livrare. 

6.3. - Prezentul contract încetează să producă efecte la data expirării termenului de garanţie al produselor.

7. EXECUTAREA CONTRACTULUI
7.1 – Executarea contractului începe după semnarea acestuia de cãtre ambele părți. 
8. DOCUMENTELE CONTRACTULUI

8.1-Documentele contractului sunt:

a) Documentația de atribuire

b) Propunerea tehnică,
c) Propunerea financiară,
d) contract de asociere, dacă este cazul,
e) contract de subcontractare, dacă este cazul,
f) acte adiţionale, care vor devin anexe la contract, pe măsura produceriilor.

9.  OBLIGAŢIILE PRINCIPALE ALE CONTRACTANTULUI

9.1.-Contractantul se obligă să furnizeze produsele la standardele şi performanţele prezentate în propunerea tehnicăşi garantează că produsele vândute sunt în concordanţă cu standardul de calitate intern şi internaţional, cu respectarea condiţiilor minime de calitate solicitate de AUTORITATEA CONTRACTANTĂ.  

9.2. –Contractantul se obligă să: 

-furnizeze produsele în termenul menţionat la art.6.2. din prezentul contract; 

-livreze, să pună în funcțiune şi să instruiască personalul utilizator în conformitate cu solicitările din caietul de sarcini și cu oferta depusă 

-livreze echipamentele cu toate componentele necesare astfel încât să fie funcţionale la momentul punerii acestora în funcţiune;

-asigure transportul echipamentelor până la locul de instalare indicat de către autoritatea contractantă; 

Toate materialele de instruire şi manualele aferente produselor livrate, vor fi scrise în limba română şi vor conţine toate informaţiile necesare pentru operarea şiîntreţinerea produselor de către personalul autorizat.

9.3. -Contractantul se obligă să despăgubească autoritatea contractantă împotriva oricăror:
i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de produsele, materialele, instalaţiile sau utilajele folosite pentru sau în legătură cu produsele achiziţionate, şi

ii) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către autoritatea contractantă.

10.  OBLIGAŢIILE PRINCIPALE ALE AUTORITĂȚII CONTRACTANTE

10.1. Autoritatea contractantă are obligaţia de a efectua plata către contractant în termen de până la 30 de zile, în baza facturii fiscale şi a documentelor emise de autoritatea contractantă pentru recepție: proces verbal de  predare-primire și/sau proces verbal de punere în funcţiune a echipamentului și/sau proces verbal de instruire .
10.2. Plata se face în lei în contul contractantului. 

11.  SANCŢIUNI PENTRU NEÎNDEPLINIREA CULPABILĂ A OBLIGAŢIILOR 

11.1. Nerespectarea obligaţiilor asumate prin prezentul contract de către una din părţi dă dreptul părţii lezate de a considera contractul de drept reziliat, rezilierea operand în termen de 5 zile de la comunicarea declarației de reziliere trimisă de partea lezată, dacă în termenul de 5 zile acordat, obligațiile care au făcut obiectul contractului nu sunt îndeplinite de partea notificată. Rezilierea va opera în condițiile astfel precizate fără intervenţia instanţei de judecată, iar partea lezată are dreptul de a pretinde plata de daune-interese.
11.2. - i) În cazul în care, din vina sa exclusivă, contractantul nu reuşeşte să îşi îndeplinească obligaţiile asumate prin contract, atunci autoritatea contractantă are dreptul de a deduce din preţul contractului, ca penalităţi, o sumă în cuantum de 0,01% din valoarea în LEI a produselor nelivrate la termen, sau neînlocuite/reparate în termenele specificate la art.13.3 și 18.5, calculate pro-rata temporis pentru fiecare zi de întârziere pânã la îndeplinirea tuturor obligaţiilor contractuale.

ii)În cazul în care autoritatea contractantă, din culpa sa,  nu onorează facturile în termenul stabilit prin clauza 10.1, contractantul are dreptul de a percepe, ca penalităţi, o sumă echivalentă cu o cotă procentuală din plata neefectuată de 0,01% pentru fiecare zi de întârziere, până la îndeplinirea efectivă a obligaţiilor.

11.3. - Autoritatea contractantă îşi rezervă dreptul de a denunţa unilateral contractul de furnizare, în cel mult 10 de zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale în aşa măsură încât îndeplinirea contractului respectiv ar fi contrară interesului public. 

11.4. - În cazul prevăzut la clauza 11.3, contractantul are dreptul de a pretinde numai plata corespunzătoare pentru partea din contract îndeplinită până la data rezilierii contractului.

11.5 - Autoritatea contractantă îşi rezervă dreptul de a renunţa la contract, printr-o notificare scrisă adresată contractantului, fără nici o compensaţie, dacă acesta din urmă se desfiinţeazã sau sunt iniţiate procedurii de reorganizare judiciarã şi de faliment a contractantului, cu condiţia ca această anulare să nu prejudicieze sau să afecteze dreptul la acţiune sau despăgubire pentru contractant. În acest caz, contractantul are dreptul de a pretinde numai plata corespunzătoare pentru partea din  contract îndeplinită până la data denunţării unilaterale a contractului.

12. GARANŢIA DE BUNĂ EXECUŢIE A CONTRACTULUI

12.1. Garantia de buna executie se constituie cf. art. 39 din HG 395/ 2016, , prin virament bancar sau printr-un instrument de garantare emis de o instituţie de credit din România sau din alt stat sau de o societate de asigurări, în condiţiile legii, şi devine anexă la contract, prevederile art. 36 alin. (3) şi (5) aplicându-se în mod corespunzător. 

12.2. Cuantumul garantiei de buna executie va fi de 5% din valoarea fara TVA a contractului de furnizare.

12.3. Garantia de buna executie se va constitui in termen de 5 zile lucratoare de la semnarea contractului. 

12.4. Autoritatea contractantă va elibera/restitui garanţia de bună execuţie în cel mult 14 zile de la plata facturii finale, dacă nu a ridicat până la acea dată pretenţii asupra ei. Se vor aplica toate celelalte prevederi ale HG 395/2016 privind garanţia de bună execuţie.

13. RECEPŢIE, INSPECŢII ŞI TESTE

13.1.-Autoritatea contractantă prin reprezentantul său are dreptul de a inspecta şi/sau de a testa produsele pentru a verifica conformitatea lor cu specificaţiile din oferta tehnică depusă de contractant.

13.2.– Inspecţiile şi testele din cadrul recepţiei se vor face la  sediul AUTORITĂȚII CONTRACTANTE în prezenţa persoanelor delegate din partea CONTRACTANTULUI şi a AUTORITĂȚII CONTRACTANTE. 
13.3. - Dacă produsele inspectate şi/sau testatenu corespund specificaţiilor, autoritatea contractantă are dreptul să le respingă, iar contractantul are obligaţia, fără a modifica preţul contractului:

a)de a înlocui produsele respinse; sau

b)de a face toate modificările necesare pentru ca produsele să corespundă specificaţiilor lor tehnice, în maxim 5 zile de la constatarea lor, în caz contrar, urmând să răspundă cu daune – interese faţă de autoritatea contractantă. 
13.4. - Dreptul autorității contractante de a inspecta, de a testa şi, dacă este necesar, de a respinge nu va fi limitat sau amânat datorită faptului că produsele au fost inspectate şi testate de contractant, cu sau fără participarea unui reprezentant al autorității contractante, anterior livrării acestora la destinaţia finală.

13.5. - Prevederile clauzelor 13.1.-13.4. nu îl vor absolvi pe contractant de obligaţia asumării garanţiilor sau de alte obligaţii prevăzute în contract.

14. AMBALAREŞI MARCARE

14.1.–Contractantul are obligaţia de a ambala produsele pentru ca acestea să facă faţă, fără limitare, la manipularea dură din timpul transportului, tranzitului şi expunerii la temperaturi extreme, la soare şi la precipitaţiile care ar putea să apară în timpul transportului şi depozitării în aer liber, în aşa fel încât să ajungă în bună stare la destinaţia finală.

14.2. -Toate materialele de ambalare a produselor, precum şi toate materialele necesare în vederea protecţiei coletelor (paleţi de lemn, foi de protecţie etc.) rămân în proprietatea autorității contractante.

14.3.-Ambalarea se va face astfel încât produsele să fie însoţite de documentatia tehnică aferentă.

15.  LIVRAREA ŞI DOCUMENTELE CARE ÎNSOŢESC PRODUSELE
15.1. - Contractantul are obligaţia de a livra produsele la destinaţia finală indicată de autoritatea contractantă, respectând:

a) -termenul de livrare (instalare/punere în funcțiune și instruire),conform art. 6.2. din prezentul contract;

b)destinația de livrare: sediul autorității contractante, conform pct. 1 din contract; 

locul de instalare (în cazul acelor produse pentru care contractantul are obligația de a le instala/pune în funcțiune) sediul autorității contractante, conform pct. 1 din contract;

15.2. -(1)La expedierea produselor, contractantul are obligaţia de a comunica în scris  autorității contractante, cu 1 zi lucrătoare înainte, data şi ora la care se va face livrarea, numărul contractului și descrierea produselor.

(2)Contractantul va transmite autorității contractante documentele care însoţesc produsele:

a) factura fiscală/aviz de expediție;                         

b) certificat de calitate și conformitate;               

c) certificat de garanţie; 

d)carte tehnică şi manual de utilizare și întreținere, tradus în limba română, care să conțină toate informațiile ncesare pentru operarea și întreținerea produselor de către personalul autorizat;

e) declaraţie / Atestat tehnic de conformitate ; (produsele vor avea marcaj de conformitate CE) ;

f) lista componentelor livrate;

15.3.- În cazul în care livrarea produselor se face de către contractant prin delegați împuterniciți certificarea de către autoritatea contractantă a faptului că produsele au fost livrate  în conformitate cu clauzele contractuale se face după recepţie, prin semnarea de primire de către reprezentantul autorizat al acestuia pe documentele emise de contractant pentru livrare şi a Procesului Verbal de predare-primire a produselor.

Dacă livrarea este însoţită de punerea în funcţiune a echipamentelor  şi instruirea personalului utilizator, recepţia se finalizează prin încheierea unui Proces verbal de predare-primire şi punere în funcţiunesi instruire personal  privind modul de utilizare a echipamentelor- semnate de ambele părţi.

In baza acestor documente, contractantul va emite factura pentru produsele livrate, urmând ca plata să fie efectuată de beneficiar conform clauzelor contractuale.

15.4. –Livrarea produselor se consideră încheiată în momentul în care sunt îndeplinite prevederile clauzelor 15.1.-15.3.

15.5. -Dreptul de proprietate se transmite în momentul în care s-a făcut plata produselor.

16.TRANSPORT

16.1.-Contractantul are obligaţia de a asigura şi de a plăti transportul încărcăturii până la sediul autorității contractante.

16.2.-Marfa va fi livrată în ambalaj adecvat menţineriiintegrităţii acesteia pe timpul transportului şi depozitării. 

16.3 -Orice defecţiune produsă produselor în timpul transportului cade în sarcina contractantului.

16.4.-Locul de predare – primire a produselor ce face obiectul prezentului contract  este sediul autorității contractante.

17. SERVICII

17.1. - Pe lângă furnizarea efectivă a produselor contractantul are obligaţia de a presta şi serviciile accesorii furnizării acestora (instalare, instruire) fără a modifica preţul contractului.

17.2. - Contractantul are obligaţia de a presta serviciile menţionate la clauza 17.1. înaintea efectuării recepţiei, cu condiţia ca aceste servicii să nu elibereze contractantul de nici o obligaţie de garanţie asumată prin contract. 

18. PERIOADA DE GARANŢIE ACORDATĂ PRODUSELOR

18.1. - Contractantul are obligaţia de a garanta că produsele furnizate prin contract sunt noi, nefolosite şi nu sunt uzate moral. De asemenea, contractantul are obligaţia de a garanta că nici unul dintre produsele furnizate prin contract nu va avea nici un defect ca urmare a proiectului, materialelor sau manoperei sau oricărei alte acţiuni sau omisiuni a contractantului şi că acestea vor funcţiona în condiţii normale de utilizare.

18.2.(1)Perioada de garanţie acordată de către contractant este cea declarată în propunerea tehnică, şi anume: 

-.......... de la data realizării recepţiei în condiţiile Capitolului 13  din prezentul contract.

(2)Perioada de garanţie a produselor începe cu data recepţiei acestora efectuate după livrarea, instalarea  şi punerea în funcţiune a acestora la destinaţia finală.

18.3. -Autoritatea contractantă are dreptul de a notifica imediat contractantului, în scris, orice plângere sau reclamaţie ce apare în conformitate cu această garanţie.

18.4. - La primirea unei astfel de notificări contractantul are obligaţia de a remedia defecţiunea sau de a înlocui echipamentul fără costuri suplimentare pentru autoritatea contractantă. 

18.4.1. Garanţia acordata produselor prin contract se va prelungi cu zilele de indisponibilizare in care acestea nu au funcţionat. Timpul de nefuncţionare, din cauza lipsei de conformitate apărute în cadrul termenului de garanţie, prelungeşte termenul de garanţie, din momentul la care a fost adusă la cunoştinţa contractantului lipsa de conformitate a produsului până la momentul punerii la dispoziția autorității contractante a produsului reparat. 
18.4.2. În cazul în care produsele defecte nu pot fi reparate și sunt înlocuite de altele noi atunci acestea vor beneficia de un nou termen de garanţie care curge de la data preschimbării produsului.
18.5. - În perioada de garanţie contractantul se obligă să asigure constatarea unei defecţiuni în maxim 72 de ore de la data reclamării acesteia de către persoanele responsabile din cadrul autorității contractateşi remedierea defecţiunii în maxim 20 zile lucrătoare de la data constatării. Numai în cazuri excepţionaleşi obiectiv justificate şi cu acordul prealabil al AUTORITĂȚII CONTRACTANTE, remedierea defecţiunii va putea depăşi 30 de zile. 

18.7. Dacă contractantul, după ce a fost înştiinţat, nu reuşeşte să remedieze defectul în perioada convenită, autoritatea contractantă are dreptul de a:

i) lua măsuri de remediere pe riscul şi spezele contractantului şi fără a aduce nici un prejudiciu oricăror alte drepturi pe care autoritatea contractantă le poate avea faţă de contractant prin contract.

sau de a 

ii) calcula penalități de întârziere, în conformitate cu art. 11.2 din prezentul contract;

18.8. Service-ul în garanţie  se asigură gratuit, de către contractant, cu personal calificat.  

19. AJUSTAREA PREŢULUI CONTRACTULUI

19.1.-Pentru produsele livrate şi pentru serviciile prestate plăţile datorate de autoritatea contractantă contractantului sunt cele declarate în propunerea financiară, anexă la contract, şi nu pot fi modificate pe toată durata de valabilitate a contractului.

20. AMENDAMENTE 

20.1.-Părţile contractante au dreptul, pe durata îndeplinirii contractului, de a conveni modificarea clauzelor contractului prin act adiţional.
21. SUBCONTRACTANŢI

21.1- Contractantul are obligaţia, în cazul în care părţi din contract le subcontractează, de a prezenta la încheierea contractului, toate contractele încheiate cu subcontractanţii desemnaţi. Contractele prezentate trebuie să fie în concordanță cu oferta contractantului.

21.2 - Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

21.3 -(1)Contractantul este pe deplin răspunzător faţă de autoritatea contractantă de modul în care îndeplineşte contractul.

(2) Subcontractantul este pe deplin răspunzător faţă de contractant de modul în care îşi îndeplineşte partea sa din contract.

(3) Contractantul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

21.4.-Contractantul are dreptul de a implica noi subcontractanți, pe durata executării contractului de achiziție publică, cu condiția ca nominalizarea acestora să nu reprezinte o modificare substanțială a contractului. În vederea implicării unor noi subcontractanți, contractantul va transmite autorității contractante datele de recunoaștere ale acestora, astfel încât aceasta să poată analiza inexistența unor situații de excludere  a subcontractanților propuși. 

22. FORŢA MAJORĂ

22.1. – Forța majoră este constituită de o autoritate competentă. 

22.2. Orice eveniment imprevizibil sau inevitabil care împiedicã, în parte sau în totalitate, îndeplinirea obligaţiilor contractului, va fi considerat un caz de forţã majorã. 

22.3. - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

22.4. - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau parţilor până la apariţia acesteia.
22.5. - Partea contractantă care invocă forţa majoră are obligaţia de a notifica celeilalte părţi, în cel mult 5 zile de la apariţia acesteia, producerea acesteia şi să ia orice măsuri care îi stau la dispoziţie în vederea limitării consecinţelor.

22.6. - Dacă forţa majoră acţionează sau se estimează că va acţiona o perioadă mai mare de 1 lunã, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

23. ÎNCETAREA CONTRACTULUI

23.1 Prezentul contract încetează în următoarele cazuri:


a)părţile convin de comun acord încetarea contractului;


b)expirarea duratei contractului;


c) prin reziliere, în condiţiile clauzelor din prezentul contract;


d)în cazul dizolvării, lichidării, falimentului, retragerii autorizaţiei de funcţionare a unuia din contractanţi;


e) prin denunţare unilaterală în condiţiile prevăzute la art. 222 și 223 din Legea 98/2016, a art. 11.1., 11.3. şi 11.5. din prezentul contract, precum şi ca  efect al manifestării de voinţă expresă a uneia din părţi cu notificarea prealabilă de minim cinci zile lucrătoare (termen calculat conform art.3 alin.2 din Legea  98/2016), a partenerului de contract, sub rezerva ca opţiunea pentru încetare să nu fi fost derivată dintr-o nesocotire culpabilă a obligaţiilor contractuale pentru eliminarea răspunderii;


f)prin imposibilitate de executare, în condiţiile capitolului 22.

24. SOLUŢIONAREA LITIGIILOR

24.1. Autoritatea contractantă şi contractantul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

24.2 Procesele şi cererile privind acordarea despăgubirilor pentru repararea prejudiciilor cauzate în cadrul procedurii de atribuire, precum şi cele privind executarea, nulitatea, anularea, rezoluţiunea, rezilierea sau denunţarea unilaterală a contractelor de achiziţie publică se soluţionează în primă instanţă de către secţia comercială a tribunalului în circumscripţia căruia se află sediul autorităţii contractante.

25. LIMBA CARE GUVERNEAZĂ CONTRACTUL
25.1. - Limba care guvernează contractul este limba română.

26. COMUNICĂRI

26.1 În orice situaţie în care este necesară emiterea de înştiinţări, instrucţiuni sau alte forme de comunicare de către o parte, dacă nu este specificat altfel, aceste comunicări vor fi redactate în limba română urmând a fi transmise celeilalte părți cu celeritate, fără a fi reţinute sau întârziate în mod nejustificat.
26.2 Orice comunicare între părţi, referitoare la îndeplinirea prezentului contract se face în scris, prin mijloace electronice de comunicare sau, ca excepție, prin alte mijloace decât cele electronice, conform art. 64 alin (1) din Legea 98 / 2016 privind achizițiile publice. Orice document scris trebuie înregistrat atât în momentul transmiterii, cât şi în momentul primirii.

27. NULITĂŢI

27.1. – Dacă o clauză a acestui contract va fi declarată nulă, celelalte prevederi ale contractului nu vor fi afectate de această nulitate. Părţile convin ca orice clauză declarată nulă sa fie înlocuită printr-o altă clauză care să corespundă cât mai cu putinţă spiritului contractului. În cazul în care, ca urmare a demersurilor făcute de părţi, clauza declarată nulă nu poate fi înlocuită cu una care să corespundă cât mai cu putinţă spiritului contractului, şi această clauză este de esenţa contractului, contractul se va rezilia de plin drept.

28. CODUL DE CONDUITĂ

28.1 - Contractantul va acționa întotdeauna loial și imparțial și ca un consilier de încredere pentru autoritatea contractanta. Se va abține să facă afirmații publice în legătură cu serviciile prestate fără să aibă acordul prealabil al autoritatii contractante, precum și să participe în orice activități care sunt sau ar putea să fie în conflict de interese cu obligațiile sale contractuale în raport cu autoritatea contractanta. Nu va angaja autoritatea contractanta în nici un fel, fără a avea acordul prealabil scris al acestuia și va prezenta această obligație în mod clar terților, dacă va fi cazul.

29. CONFLICTUL DE INTERESE

29.1 - Contractantul va lua toate măsurile necesare pentru a preveni ori stopa orice situație care ar putea compromite executarea obiectivă și imparțială a prezentului contract. 

29.2 - Autoritatea contractanta își rezervă dreptul de a verifica dacă măsurile luate sunt respectate în mod corespunzător și poate solicita luarea unor măsuri suplimentare, dacă va considera necesar. Contractantul are  obligația de a se asigura că personalul său nu se află într-o situație care ar putea genera conflict de interese. 

30. CLAUZE PRIVIND PROTECȚIA DATELOR CU CARACTER PERSONAL - GDPR

30.1.Părțile trebuie să respecte normele și obligațiile impuse de dispozițiile în vigoare, privind protecția datelor cu caracter personal.

30.2.Părțile sunt conștiente de faptul că normele europene din Regulamentul GDPR 679/2016 se aplică oricărui operator de date sau împuternicit situat în Uniunea Europeană și oricărei persoane care prelucrează date cu caracter personal ale persoanelor vizate situate în Uniunea Europeană sau care le furnizează servicii. Prin urmare, Părțile confirmă respectarea deplină a următoarelor prevederi, inclusiv dar fără a se limita la:

· capacitatea de a respecta drepturile persoanelor vizate privind ștergerea, corectarea sau transferul informațiilor personale

· informarea în caz de breșă de date a tuturor destinatarilor relevanți, într-un interval maxim de 72 ore și, în cazul Prestatorului nu mai târziu de 24 ore de la momentul în care o astfel de încălcare a securităţii datelor a ajuns în atenția acestuia,

· îndeplinirea tuturor îndatoririlor obligatorii privind documentarea conformării cu Regulamentul 679/2016. 

30.3. Părțile pot utiliza datele personale ale semnatarilor în limita contractului pe care îl au încheiat, acesta fiind baza legală a prelucrării orice prelucrare suplimentară sau în alt scop face obiectul unui acord separat de prelucrare a datelor, încheiat între Părți. De asemenea, perioada de stocare a datelor personale prelucrate prin contract este limitată la perioada corespondentă realizării obiectului principal al contractului.

30.4.Datele cu caracter personal schimbate între Părți nu pot deveni accesibile sau comunicate unor terțe părți neautorizate sau puse la dispoziție spre utilizare într-un alt mod. Prin urmare, Părțile vor lua toate măsurile tehnice și în special organizatorice necesare, în ceea ce privește obligațiile asumate prin această clauză:

· vor împiedica persoanele neautorizate să obțină acces la sistemele de prelucrarea datelor cu care sunt prelucrate sau utilizate datele cu caracter personal;

· vor preveni utilizarea fără autorizație a sistemelor de prelucrare a datelor;

· se vor asigura că persoanele care au dreptul să utilizeze un sistem de prelucrare a datelor au acces numai la datele la care au Drept de acces și că datele cu caracter personal nu pot fi citite, copiate, modificate sau eliminate fără autorizație în cursul prelucrării sau utilizării și după stocare;

· se vor asigura că datele cu caracter personal nu pot fi citite, copiate, modificate sau eliminate fără autorizație în timpul transmiterii electronice sau transportului și că este posibil să verifice și să stabilească către care organisme se dorește să se efectueze transferul datelor cu caracter personal prin mijloace de transmitere a datelor;

· se vor asigura că pot verifica și stabili dacă și de către cine au fost introduse, modificate sau eliminate datele cu caracter personal în/din sistemele de prelucrare a datelor;

· se vor asigura că, în cazul unei acțiuni de prelucrare a datelor cu caracter personal, datele sunt prelucrate strict în conformitate cu prezentul contractul încheiat între Părți;

· se vor asigura că datele cu caracter personal sunt protejate de distrugere sau pierdere accidentală;

· se vor asigura că datele colectate în scopuri diferite pot fi prelucrate separat; 

31. DESPĂGUBIRI

31.1 – Contractantul va garanta și va despăgubi pe cheltuiala sa autoritatea contractanta, pe agenții și salariații acestuia, pentru și împotriva tuturor acțiunilor înjustiție, revendicărilor, pierderilor și pagubelor rezultate din orice acțiune sau omisiune a contractantuluiși a angajaților, colaboratorilor sau subcontractanților săi, în executare aprezentului contract, inclusive împotriva oricărei încălcări ale prevederilor legale sau a drepturilor terților, privind brevetele, mărcile comerciale, modelele sau desenele industrial ori alte forme de proprietate intelectuală, precum și dreptul de autor și alte drepturi conexe.

31.2. Prestatorul se oblige să plătească daune-interese, cheltuieli, taxe şi cheltuieli de orice natură, aferente prestaţiei, însituaţia neexecutării sau executării necorespunzătoare a obligaţiilor din prezentul contract, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor sau a ordinelor decise de achizitor.

31.3. După executarea serviciilor, contractantul va putea fi ținut răspunzător pentru orice încălcarea obligațiilor sale prevăzute în contract ori în dispozițiile legale aplicabile, într-un interval de timp, stabilit conform legii care guvernează contractul.

32. CARACTERUL CONFIDENŢIAL AL CONTRACTULUI

33.1 Contractantul va considera toate documentele și informațiile care îi sunt puse la dispoziție în vederea încheierii și executării contractului drept strict confidențiale și, cu excepția cazului în care este necesar pentru executarea contractului, nu va publica sau divulga niciun element al contractului fără acordul scris prealabil al Autorității Contractante. Dacă există divergențe cu privire la necesitatea publicării sau divulgării documentelor și informațiilor care îi sunt puse la dispoziție în scopul executării contractului, decizia finală va aparține Autorității Contractante.

33.2 Autoritatea contractantă va deveni proprietarul tuturor documentelor și/sau produselor rezultate în urma derulării prezentului contract și le va putea folosi fără niciun fel de limitare geografică sau de altă natură, contractantul neavând dreptul de a le folosi în alt scop decât cel al îndeplinirii obligațiilor ce fac obiectul prezentului contract. 

33.3. O parte contractantă nu are dreptul, fără acordul scris al celeilalte părţi: a) de a face cunoscut contractul sau orice prevedere a acestuia unei terţepărţi, în afara acelor persoane implicate în îndeplinirea contractului; b) de a utiliza informaţiileşi documentele obţinute sau la care are acces în perioada de derulare a contractului, în alt scop decât acela de a-şi îndeplini obligaţiile contractuale. 

33.4. Dezvăluirea oricărei informaţiifaţă de persoanele implicate în îndeplinirea contractului se va face confidenţialşi se va extinde numai asupra acelor informaţii necesare în vederea îndeplinirii contractului.

33.5. Părţile contractante vor fi exonerate de răspunderea pentru dezvăluirea de informaţii referitoare la contract dacă: a) informaţia era cunoscută părţii contractante înainte ca ea să fi fost primită de la cealaltă parte contractantă; sau b) informaţia a fost dezvăluită după ce a fost obţinut acordul scris al celeilalte părţi contractante pentru asemenea dezvăluire; sau c) partea contractantă a fost obligată în mod legal să dezvăluie informaţia.
34. LEGEA APLICABILĂ CONTRACTULUI
34.1. - Contractul va fi interpretat conform legilor din România.

Prezentul contract a fost încheiat în 2 (două) exemplare de valoare juridică egală, din care 1 (un) exemplar pentru achizitor şi 1 (un) exemplar pentru contractant.

